ভোলায় বিদ্যুতের খুঁটিতে মোটরসাইকেলের ধাক্কায় যুবক নিহত
ভোলার চরফ্যাশন উপজেলায় বিদ্যুতের খুঁটির সঙ্গে মোটরসাইকেলের ধাক্কায় কাইয়ুম (২০) নামে এক যুবক নিহত হয়েছেন। 







বৃহস্পতিবার উপজেলার চরফ্যাশন-শশীভুষণ সড়কের এওয়াজপুর এলাকায় এ দুর্ঘটনা ঘটে।




নিহত কাইয়ুম উপজেলার রসুলপুর ইউনিয়নের হানিফের ছেলে।
শশীভুষণ থানার ওসি মনিরুল ইসলাম জানান, বৃহস্পতিবার সকাল ১০টার দিকে কাইয়ুম মোটরসাইকেল চালিয়ে চরফ্যাশনের দিকে যাচ্ছিলেন।
এওয়াজপুরে এসে সেটি নিয়ন্ত্রণ হারিয়ে সড়কের পাশে থাকা বিদ্যুতের খুঁটির সঙ্গে ধাক্কা লাগে। এতে ঘটনাস্থলেই তার মৃত্যু হয়। পুলিশ লাশ উদ্ধার করেছে।

ভোলার চরফ্যাশন উপজেলায় বিদ্যুতের খুঁটির সঙ্গে মোটরসাইকেলের ধাক্কায় কাইয়ুম (২০) নামে এক যুবক নিহত হয়েছেন।